CELEX: 31984D0052
Language: el
Date: 1984-01-20 00:00:00
Title: 84/52/ΕΟΚ: Απόφαση της Επιτροπής της 20ής Ιανουαρίου 1984 περί διαπιστώσεως ότι η εισαγωγή της συσκευής με την ονομασία «Biomed — Soft laser scanning densitometer, model SL-504 XLTRFF» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου

Avis juridique important

|

31984D0052

84/52/ΕΟΚ: Απόφαση της Επιτροπής της 20ής Ιανουαρίου 1984 περί διαπιστώσεως ότι η εισαγωγή της συσκευής με την ονομασία «Biomed — Soft laser scanning densitometer, model SL-504 XLTRFF» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου  

Επίσημη Εφημερίδα αριθ. L 031 της 02/02/1984 σ. 0027 - 0027

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 20ής Ιανουαρίου 1984  περί διαπιστώσεως ότι η εισαγωγή της συσκευής με την ονομασία «Biomed - Soft laser scanning densitometer, model SL-504 XLTRFF» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου  (84/52/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),  τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,  Εκτιμώντας:  ότι η γερμανική κυβέρνηση, με επιστολή της της 14ης Ιουλίου 1983, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 για να καθοριστεί αν η συσκευή με την ονομασία «Biomed - Soft laser scanning densitometer, model SL-504 XLTRFF», που παραγγέλθηκε στις 20 Νοεμβρίου 1980 και προορίζεται να χρησιμοποιηθεί για τον ποσοτικό προσδιορισμό και τη γραφική απεικόνιση της διάσπασης των πρωτεϊνών σε πολυμερή κολλοειδή πήγματα και, ιδίως, των ισοενζύμων της τελικής οξείδωσης του μεταβολισμού ξένων υλών που προέρχονται από το χοιρινό συκώτι, πρέπει να θεωρηθεί ή όχι ως επιστημονική και, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·  ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των κρατών μελών συνήλθε στις 15 Δεκεμβρίου 1983, στο πλαίσιο της Επιτροπής Δασμολογικών Ατελειών, προς το σκοπό της εξετάσεως της προκειμένης περιπτώσεως·  ότι από την εξέταση αυτή συνάγεται ότι η εν λόγω συσκευή είναι ένα πυκνόμετρο με λέηζερ· ότι δεν έχει αντικειμενικά χαρακτηριστικά τα οποία να την καθιστούν κατάλληλη για την επιστημονική έρευνα· ότι, ιδίως, η μεγάλη απορροφητικότητα και η ικανότητα ανάλυσης δεν είναι φύσεως τέτοιας ώστε να προσδώσουν στη συσκευή αυτή επιστημονικό χαρακτήρα· ότι η χρησιμοποίηση, στην προκειμένη περίπτωση, της εν λόγω συσκευής δεν θα ήταν δυνατόν, μόνη της, να της προσδώσει το χαρακτήρα της επιστημονικής συσκευής· ότι δεν δικαιολογείται, συνεπώς, η παραχώρηση ατελείας στην εν λόγω συσκευή,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η εισαγωγή της συσκευής με την ονομασία «Biomed - Soft laser scanning densitometer, model SL-504 XLTRFF», που αποτελεί το αντικείμενο της αιτήσεως της 14ης Ιουλίου 1983 της γερμανικής κυβερνήσεως, δεν δύναται να πραγματοποιηθεί ατελώς ως προς τους δασμούς του Κοινού Δασμολογίου.  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 20 Ιανουαρίου 1984.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 184 της 15. 7. 1975, σ. 1.  (2) ΕΕ αριθ. L 74 της 18. 3. 1982, σ. 4.  (3) ΕΕ αριθ. L 318 της 13. 12. 1979, σ. 32.